फ्रांस के साथ करार पर प्रगति से भारत संतुष्ट  
भारत ने फ्रांस से कहा है कि वह द्विपक्षीय असैन्य परमाणु करार के क्रियान्वयन पर हुई प्रगति से संतुष्ट है।
भारत ने फ्रांस से कहा है कि वह द्विपक्षीय असैन्य परमाणु करार के क्रियान्वयन पर हुई प्रगति से संतुष्ट है।  वित्त मंत्री प्रणव मुखर्जी ने आईएमएफ और विश्व बैंक की वार्षिक बैठक से इतर अपने फ्रांस के समकक्ष फ्रांकोइस बैरोन से मुलाकात की। माना जा रहा है कि मुखर्जी ने बैरोन से कहा कि करार के क्रियान्वयन पर हुई प्रगति से भारत संतुष्ट है।  दिसंबर, 2010 में फ्रांसीसी राष्ट्रपति निकोलस सारकोजी की नई दिल्ली की यात्रा के दौरान दोनों देशों के बीच भारत-फ्रांस सहयोग करार पर हस्ताक्षर किए गए थे। यह करार परमाणु उर्जा के शांतिपूर्ण उद्देश्य के लिए है।  भारतीय परमाणु उर्जा निगम लिमिटेड और फ्रांस की कंपनी एरेवा के बीच सहमति पत्र का हवाला देते हुए मुखर्जी ने कहा कि इस संबंध में एक प्रस्ताव को लेकर सरकारी गारंटी का मुद्दा वित्त मंत्रालय के विचाराधीन है।